Γεώργιος Β. Μελάς

Για άλλους με όμοιο όνομα δείτε Γεώργος Λ. Μελάς, Γεώργιος Μ. Μελάς.

Ο Γεώργιος Β. Μελάς (1894 - 13 Απριλίου 1985) ήταν Έλληνας πολιτικός.

Βιογραφία
Γεννήθηκε στην Αθήνα και ήταν γιος του Βίκτωρα Μελά. Σπούδασε νομικά στο Πανεπιστήμιο Αθηνών και πολιτικές επιστήμες στο Παρίσι. Ασχολήθηκε με την πολιτική και εξελέγη βουλευτής Αθηνών το 1936. Επανεξελέγη το 1946 και το 1964. Διετέλεσε υφυπουργός εξωτερικών στην κυβέρνηση Νικολάου Πλαστήρα (1945), υπουργός άνευ χαρτοφυλακίου & δικαιοσύνης στις κυβερνήσεις Σοφούλη (1947 - 1948), υπουργός εμπορίου στην κυβέρνηση Γεωργίου Παπανδρέου (1964 - 1965), υπουργός εξωτερικών στην κυβέρνηση Αθανασιάδη-Νόβα (1965) και υπουργός οικονομικών & άνευ χαρτοφυλακίου στην κυβέρνηση Στέφανου Στεφανόπουλου (1965 - 1966).

Το 1954 διορίστηκε πρεσβευτής στην Ουάσινγκτον, το 1955 στην Κούβα και το 1956 στο Μεξικό. Είχε τιμηθεί με τον Μεγαλόσταυρο του Τάγματος του Φοίνικος.

Ήταν μέλος του Ομίλου αντισφαίρισης Αθηνών και ήταν δεύτερος στο διπλό του πανελλήνιου πρωταθλήματος το 1911 με συμπαίκτη τον Α. Σταθάτο

Ήταν παντρεμένος με την Ιουλία Σαλβάγου, εγγονή του Εμμανουήλ Μπενάκη και είχε δύο παιδιά.

Παραπομπές

Πηγές
Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.103

Βουλευτές Αθηνών
Γεωργιος Βικτωρος
Έλληνες υφυπουργοί Εξωτερικών
Έλληνες υπουργοί Άνευ Χαρτοφυλακίου
Έλληνες υπουργοί Δικαιοσύνης
Έλληνες υπουργοί Εμπορίου
Έλληνες υπουργοί Οικονομικών
Έλληνες διπλωμάτες
Μεγαλόσταυρος του Τάγματος του Φοίνικα
Έλληνες αθλητές της αντισφαίρισης
Αθλητές του ΟΑΑ